**Съобщение**

**за загуба на правно действие на Решение №ПВ-3-ПР/2015 г. за преценяване необходимостта от ОВОС**

На основание чл. 22, ал. 5, т. 1 от *Наредбата за условията и реда за извършване на оценка на въздействието върху околната среда* (Наредбата за ОВОС), РИОСВ – Пловдив СЪОБЩАВА за извършена проверка във връзка с разпоредбите на чл. 93, ал. 8 от *Закона за опазване на околната среда* (ЗООС), относно правното действие на Решение № ПВ-3-ПР/2015г. за преценяване необходимостта от ОВОС на директора на РИОСВ-Пловдив за инвестиционно предложение (ИП): „Изграждане на обект: складово -производствена база за съхранение на петролни продукти с обем около 10 000 куб м.“, в имоти № 03839.35.59, 03839.35.47 и 03839.35.106 землище на с. Бенковски и имоти № 61412.18.9, 61412.18.163, 61412.18.164 и 61412.18.258, землище на с. Радиново, Община Марица, с Възложител: „АРЕНА-И.Т.“ ЕООД.

При проверката се установи, че в 5 годишния срок, от датата на влизане в сила на решението, Община Марица не е одобрявала инвестиционен проект и не е издавала разрешение за строеж за обекта предмет на настоящото.

Съгласно изискванията на чл. 93, ал. 8 от ЗООС, Решение № ПВ-3-ПР/2015г. за преценяване необходимостта от ОВОС е загубило правното си действие, за което е издадено писмо изх. № О-2645-2/23.06.2022 г. на Директора на РИОСВ-Пловдив.